Koostöö PokerNewsiga  Olen oma vabast ajast natukene PokerNewsi lehel nokitsenud küll juba aastaid, kuid alles käesoleva aasta juulis lasin end lõpuks ära rääkida ses osas, et PokerNewsis endale jooksvalt mingid päris oma kohustused võtsin.  Peamiselt on mu ülesanneteks pealehe artiklite tõlkimine, kuid ka Naisteliiga vedamine ning kui aega/energiat üle jääb, siis omalooming.  Suhteliselt palju on selliseid asju, mis lihtsalt tuleb ära teha (promoartiklid, nädal Partys jms), aga päris palju on ka vabadust artikleid ise valida ning vajadusel veidi muutagi.  Loomulikult on mulle kõige südamelähedasemad Eesti mängijad ning lood meist endist, selles osas soovin pokernewsi live-ülekannetele jätkuvalt head kvaliteeti ning pikka iga!  Olen nüüdseks pea 2 kuud usinalt toimetanud ja vähemalt endale tundub, et kuigi sisseelamisele kulus oma aeg (minu näol pole kindlasti tegemist  arvutigeeniusega), siis tänaseks päevaks on artiklite hulk ning kvaliteet minu abiga kenasti tõusnud. Loodan, et ehk ka keegi peale minu on sama täheldanud!